**Predrag Šustar** (Rijeka, 11. ožujka 1970.), trenutačni ministar znanosti, obrazovanja i sporta Republike Hrvatske.

Životopis
---------

Osnovnoškolsko obrazovanje, od 1976. do 1984. završava u Kostreni i Rijeci. Srednjoškolsko gimnazijsko obrazovanje završava u rodnoj Rijeci nakon čega odlazi u Sarajevo na služenje vojnoga roka. Od 1989. do 1994. pohađa Prirodoslovno-matematički fakultet, Sveučilišta u Zagrebu na kojemu je diplomirao 27. travnja 1994. na Biološkom odjelu, inženjerskom profilu, usmjerenje: molekularna biologija, te time stekao pravo na stručni naziv: dipl. ing. bioloških znanosti.

Potom od 1994. do 1999. pohađa *Università degli Studi di Pisa*, slijedi, *Università degli Studi di Padova* (od kolovoza 1995. godine); diplomirao je 2. prosinca 1999. na Odsjeku za filozofiju Sveučilišta u Padovi s maksimalnim brojem bodova (110/110) te nagrađen od svih članova ispitnog odbora dodatnom pohvalom (*110 e la lode*).

Kao dobitnik "Fulbrightove stipendije" koja se dodjeljuje u preddoktorskoj i postdoktorskoj kategoriji za studijske boravke u SAD-u, dio doktorskog studija proveo je na Sveučilištu Columbia.

Od 2003. godine, kada je doktorirao, stalni je zaposlenik Filozofskog fakulteta sveučilišta u Rijeci na kojem je od 2009. do 2015. godine obnašao dužnost dekana. Voditelj je projekta Palače Moise u gradu Cresu, u kojoj, u suradnji s gradom Cresom, Ministarstvom kulture te Europskom komisijom, sudjeluje Sveučilište u Rijeci. 

Dobitnik je Godišnje nagrade Primorsko­-goranske županije za 2012. godinu , zajedno sa četiri kolege, za izradu studijskih programa i osnivanje Odsjeka za talijanistiku na Filozofskom fakultetu u Rijeci.

Svoju politički aktivnost započeo je kao član laburista te se kandidirao na lokalnim izborima za gradonačelnika Rijeke 2013. godine. Nakon izbora na kraju 2013. godine prešao je u Hrvatsku demokratsku zajednicu. Od 22. siječnja 2016. godine postao je ministar znanosti, obrazovanja i sporta Republike Hrvatske.

Izvori
------

1. ↑  „Dekan Predrag Šustar pristupio HDZ-u! | HDZ - Hrvatska demokratska zajednica" (hr). Hdz.hr. Arhivirano iz originala na datum 2016-05-12. Pristupljeno 2016-05-07.
2. 1 2  Predrag Šustar - Ministar znanosti, obrazovanja i sporta
3. 1 2 3  Dnevnik.hr M.G./D.B.: *Ministar znanosti, obrazovanja i sporta: 'Katolik, tradicionalan, demokršćanin'*, 26. veljače 2016. (pristupljeno 14. ožujka 2016.)
4. ↑  Narod.hr ij: *Pročitajte što je sve govorio novi ministar znanosti, obrazovanja i sporta Predrag Šustar!*, 21. siječnja 2016. (pristupljeno 14. ožujka 2016.)

Vanjske poveznice
-----------------

* Riječki teološki časopis Aleksandra Golubović, Predrag Šustar: Znanost i religija kod Ruđera Boškovića

| * p
* r
* u
Sastav 13. Vlade Republike Hrvatske |
| --- |
| od 22. siječnja 2016. |
| Predsjednik | Tihomir Orešković |
| Prvi potpredsjednik | Tomislav Karamarko (HDZ) |
| Potpredsjednik | Božo Petrov (MOST) |
| Ministri | 
* Zdravko Marić
* Josip Buljević
* Miro Kovač
* Vlaho Orepić
* Ante Šprlje
* Dubravka Jurlina Alibegović
* Tomislav Panenić
* Tomislav Tolušić
* Darko Horvat
* Nada Šikić
* Oleg Butković
* Davor Romić
* Anton Kliman
* Slaven Dobrović
* Lovro Kuščević
* Mijo Crnoja
* Bernardica Juretić
* Dario Nakić
* Predrag Šustar
* Zlatko Hasanbegović
* Tomo Medved

 |
| Glavni tajnik | - |